open-index/open-wikipedia-markdown huggingface dataset:
משפט ההיטל המרכזי

במתמטיקה, **משפט ההיטל המרכזי** (באנגלית המשפט נקרא לפעמים **Fourier slice theorem**) אומר ששני התהליכים הבאים, עבור פונקציה f:\mathbb{R}^2 \rightarrow \mathbb{R}  וישר a  דרך הראשית, נותנים את אותה התוצאה:
* לקחת את התמרת פורייה הדו-ממדית של f  ולקחת את הערכים שלה על הישר a .
* להטיל את f  על הישר a  ולהפעיל על ההיטל התמרת פוריה.

למשפט שימושים רבים בטומוגרפיה ובשיפור תמונות שמתקבלות במיקרוסקופ אלקטרונים חודר.

## ניסוח פורמלי של המשפט
נסמן ב P_m את אופרטור ההיטל על תת מרחב ליניארי ממימד m (היטל במובן של אינטגרל על המשלים האורטוגונלי בכל נקודה)

נסמן ב S_m את אופרטור החיתוך עם אותו התת-מרחב שעובר דרך הראשית,

ונסמן בF_N, F_m  את התמרת פורייה ב N, m  ממדים בהתאמה.

אז לכל פונקציה f:R^N \rightarrow R  מתקיים:

F_m P_m = S_m F_n

## הוכחה למקרה הדו־ממדי
בגלל שסיבוב של פונקציה סביב הראשית זו פעולה שמתחלפת עם התמרת פוריה, ניתן להניח, בלי הגבלת הכלליות, שההיטל והחיתוך מתבצעים על ציר  x.

נסמן את f(x,y):R^2 \rightarrow R, ונסמן את ההיטל שלה על ציר  x להיות :

p(x)=\int_{-\infty}^\infty f(x,y)\,dy.

והתמרת פורייה שלה להיות:


F(k_x,k_y)=\int_{-\infty}^\infty \int_{-\infty}^\infty
f(x,y)\,e^{-2\pi i(xk_x+yk_y)}\,dxdy.


אז החיתוך של התמרת הפורייה עם ציר ה x הוא:


s(k_x)=F(k_x,0)=\int_{-\infty}^\infty \int_{-\infty}^\infty f(x,y)\,e^{-2\pi ixk_x}\,dxdy = \int_{-\infty}^\infty \left[\int_{-\infty}^\infty f(x,y)\,dy\right]\,e^{-2\pi ixk_x} dx =\int_{-\infty}^\infty p(x)\,e^{-2\pi ixk_x} dx


שזה בדיוק התמרת פורייה של p(x).

קטגוריה:אנליזה הרמונית
היטל המרכזי
יוסי פינטו

**יוסי פינטו** (נולד ב-12 באפריל 1975) הוא קצין בצה"ל בדרגת אלוף-משנה במילואים, המשמש מפקד יחידת החילוץ וההצלה הארצית. קודם לכן שימש כנספח צבאי ביוון, מפקד חטיבת החילוץ, קצין אג"ם של פיקוד העורף, מפקד המרכז לאימונים באש במל"י ומפקד חטיבת בנימין.

## ביוגרפיה
פינטו נולד במצפה רמון להוריו שהיו בשירות קבע בבסיס רמון. התגייס לצה"ל באוגוסט 1993, ושובץ בגדוד דוכיפת. שירת כלוחם בגדוד. לאחר קורס קציני חי"ר שב לגדוד דוכיפת, ומונה למפקד מחלקת מסלול. במהלך התפקיד נפצע במהומות מנהרת הכותל. בהמשך שימש כמפקד מחלקה בגדוד. לאחר מכן מונה למפקד פלוגה בגדוד דוכיפת. בשנת 2000 מונה לסגן מפקד גדוד דוכיפת. בשנת 2004 מונה לקצין אג"ם של חטיבת בנימין.

באוגוסט 2007 הועלה לדרגת סא"ל ומונה למפקד גדוד דוכיפת, בכך היה למפקד הגדוד הראשון בחטיבת כפיר שצמח לאורך כל שירותו בגדודי החטיבה. באפריל 2008, הגדוד בפיקודו קיבל את פרס הרמטכ"ל ליחידות מצטיינות. את תפקידו סיים במאי 2009. בהמשך מונה לסגן מפקד חטיבת כפיר בין השנים 2009–2010. לאחר מכן שימש כקצין אג"ם של עוצבת האש בין השנים 2010–2012.

ב-10 ביולי 2012 הועלה לדרגת אל"ם ומונה למפקד חטיבת בנימין, ושימש בתפקיד בין היתר במהלך מבצע שובו אחים. את תפקידו סיים בספטמבר 2014. בשנת 2014 מונה למפקד המרכז לאימונים באש במל"י, ושימש בתפקיד עד שנת 2015. בהמשך מונה לקצין אג"ם של פיקוד העורף, בין השנים 2015–2017. לאחר מכן היה חניך במכללה לביטחון לאומי במחזור מ"ה (2018-2017). ב-25 ביולי 2018 מונה למפקד חטיבת החילוץ, הוא שימש בתפקיד עד 9 ביוני 2020.

באוגוסט 2020 מונה לנספח צה"ל ביוון ושימש בתפקיד עד לשחרורו מצה"ל בשנת 2023.

בינואר 2024 מונה למפקד יחידת החילוץ וההצלה הארצית, יחידת מילואים הכפופה ישירות למפקד פיקוד העורף.

פינטו הוא בוגר אוניברסיטת חיפה במדע המדינה. הוא נשוי ואב לשניים.

## קישורים חיצוניים

## הערות שוליים

קטגוריה:מפקדי גדוד דוכיפת
קטגוריה:מפקדי חטיבת בנימין
קטגוריה:מפקדי המרכז לאימונים באש
קטגוריה:קציני אג"ם של פיקוד העורף
קטגוריה:מפקדי חטיבת החילוץ וההצלה
קטגוריה:נספחים צבאיים ישראלים ביוון
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:ישראלים שנולדו ב-1975
ניסן יתיר

**ניסן יתיר** (**קוליה כגן**; 12 בפברואר 1904 – 10 בפברואר 1982) היה שחקן תיאטרון ישראלי. נודע בקולו המחוספס ובהתמחותו בגילום דמויות של אנשים קטנים ותפקידי משנה קצרים אך מלאי-הבעה ועומק שהקנו לו את הכינוי "מלך התפקידים הקטנים". את רוב הקריירה שלו עשה בתיאטרון הקאמרי, בו כיהן גם כחבר מועצת השחקנים של התיאטרון.

## תולדות חייו
יתיר נולד בריגה (אז חלק מהאימפריה הרוסית וכיום בירת לטביה), וכבר מגיל 10 היה רקדן. בין היתר רקד באופרה של ריגה, שיחק ורקד בתאטרוני לנינגרד ובלהקות נודדות ברחבי אירופה ולמד משחק בבית הספר לדרמה בלנינגרד. בשנת 1935 עלה לארץ ישראל והקים עם נתן כוגן ומרק לברי את תיאטרון "רמפ"א" (ראשי תיבות של ריקוד, מוזיקה, פנטומימה, אופרטה). "רמפ"א" הציגו בכל רחבי ארץ-ישראל, בין השאר העלו את "החטיפה מן ההרמון" של מוצרט ובין הרקדניות הייתה גם חנה מרון, שהייתה אז ילדה. כן היה יתיר חלק מסגל תיאטרון המטאטא (1938).

עם פרוץ מלחמת העולם השנייה הצטרף למתנדבי היישוב לצבא הבריטי במלחמת העולם השנייה. לאחר המלחמה שיחק בתיאטרון "גחלילית" (1946). משנת 1948 ובמשך 20 שנה היה חלק מסגל שחקני הקאמרי, במסגרת זו שיחק בהצגות השגעון הגדול, הוא הלך בשדות, משרתם של שני אדונים, ז'אן ד'ארק, האדרת, אנריקו, הערב אימפרוביזציה, הדרקון, גן הדובדבנים, רומיאו ויוליה, מריוס, כובע הקש האיטלקי, קזבלן, הצל, אגדות לוד, נערת הפקר, מהומה רבה על לא דבר, גנרל קישוט, כזאת הייתה אמא, נאסר א-דין, רוזנים ואביונים, אהבתה של יובל אור, מסיבת יום הולדת, שלמה המלך ושלמי הסנדלר, אסתר המלכה, מרי סטיוארט, פילומנה, ביקור הגברת הזקנה ועוד.

לאחר מכן שיחק בתיאטרון העממי של אברהם דשא ובתיאטרון אורנה פורת לילדים ולנוער.

בקולנוע השתתף בסרטים - "אלדורדו" (1963), "סאלח שבתי" (1964), "שלושה ימים וילד" (1967), "ארבינקא" (1967), "איריס" (1968) ו"אבות ובנים" (1972) ששודר בערוץ הראשון.

ניסן יתיר נפטר ערירי בגיל 78. נטמן בבית העלמין הדרום

## קישורים חיצוניים

* ניסן יתיר, במערכת החיפוש אנשי במה

## הערות שוליים

קטגוריה:שחקני תיאטרון ישראלים
קטגוריה:שחקנים ביישוב
קטגוריה:ישראלים ילידי האימפריה הרוסית
קטגוריה:אנשי העלייה החמישית
קטגוריה:מתנדבי היישוב לצבא הבריטי
קטגוריה:שחקני תיאטרון המטאטא
קטגוריה:ריגה: אישים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1904
קטגוריה:ישראלים שנפטרו ב-1982
מגע של מלאכים

**מגע של מלאכים** היא סדרת דרמה אמריקאית ששודרה במשך תשע עונות בין 1994–2003. הסדרה עוקבת אחרי מלאכים שנשלחים לעזור לבני אדם בעיתות משבר. הסדרה נוצרה על ידי ג'ון מאסוס והופקה על ידי מרתה ווילאמס. הסדרה שודרה בסי בי אס, ולאחר מכן עברה סינדיקציה לרשתות נוספות.

בישראל שודרה הסדרה בערוץ 2 במשך מספר עונות.

## עלילה
הסדרה עוקבת אחרי מוניקה, מלאכית שנשלחת על ידי אלוהים לעולם בני האדם כדי לעזור להם. מוניקה מוגדרת כעובדת שטח (case worker). היא נשלחת לאדם שזקוק לה, משתלבת בחייו בצורה כל שהיא, ולומדת להכיר אותו. במהלך כל פרק הקשיים צפים, ואז ברגעי השבירה מוניקה מתגלה כמלאך ומספרת לאדם שאלוהים אוהב אותו. למוניקה יש מפקחת, טס, שעוזרת לה במשימותיה, ומלמדת אותה כיצד לעזור לאנשים. במהלך העונה שנייה מצטרף לצוות אנדרו שהוא מלאך מוות. הוא מופיע לרוב ברגעים בהם האדם עומד למות ומנחם אותו. שלושתם ביחד עוזרים לאנשים לעבור משברים שונים. לפעמים מצטרפים אליהם מלאכים אחרים כדי לעזור, לפעמים יש גם הופעות של השטן, או של שליחים שלו. בפרקים אלה נוצרת תחרות, בין השטן לבין מוניקה וחבריה. במהלך תשע העונות הסדרה נגעה בהמון נושאים כמו מוות, מחלה, בעיות במשפחה. חלק מהפרקים עוסקים בנושאים שנויים במחלקות כגון הפלות, או מחקר בתאי גזע. בעונות שמינית ותשיעית מצטרפת לקבוצה גלוריה, שהיא מלאכית חדשה, שאלוהים יצר. הסדרה מסתיימת עם קידומה של מוניקה לתפקיד מפקחת, והפרידה של הצוות אחד מהשני. הדגש בסדרה הוא על שתי אמיתות, החשיבות של האמת, ואהבתו האין סופית של האל. אלו הבשורות שמוניקה מעניקה לאנשים שהיא עוזרת להם. בשורות אלה מנחמות אותם.

## דמויות
* רומה דאוני- מוניקה
* דלה ריס- טס
* ג'ון דאי- אנדרו (עונה שנייה והלאה)
* ואלרי ברטינלי- גלוריה (עונות שמינית ותשיעית)
* אלכסיס קרוז- רפאל
* פול וינפילד- סם (הארכימלאך)
* צ'ראלס רוקט- אדם (מלאך המוות בעונה ראשונה)
* רנדי טראוויס- ווין
* יסמין גאי- קתלין

בסדרה הופיעו מספר שחקנים אורחים מוכרים, כגון מנדי פטינקין, דייוויד אוגדן סטיירס וג'ון שניידר שהופיעו בתפקיד השטן, סינתיה ניקסון, מריון רוס, מאיה אנג'לו, קירק דאגלס, מליסה ג'ואן הארט, ביל קוסבי רוברט ריצ'רד, פייפר לורי וזאכרי קווינטו כל אחד הופיע בפרק כמשימה של מוניקה. סלין דיון, ומוחמד עלי גילמו את עצמם, אן סינק הופיעו כנגני רחוב, ובפרק מיוחד נגד גזענות, הופיעה כעצמה רוזה פארקס.

## הצלחה מסחרית
הסדרה זכתה להצלחה מסחרית. היא נחשבה לסדרה על הרייטינג הגבוה ביותר של רשת CBS. הסדרה והשחקניות בה היו מועמדות 11 פעמדים לפרס אמי לסדרת דרמה. למרות מועמדויות רבות הסדרה מעולם לא זכתה. הביקורות של הסדרה היו ברובם חיוביות.

## ראו גם
* הדרך לגן העדן

## קישורים חיצוניים
* 

## הערות שוליים

קטגוריה:סדרות דרמה אמריקאיות

קטגוריה:סדרות פנטזיה אמריקאיות
קטגוריה:ערוץ המזרח התיכון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1994
ייצוג של חבורה

בתורת החבורות, **ייצוג חבורה על ידי יוצרים ויחסים** היא דרך הגדרה או אפיון של חבורה. בשיטה זו ישנה קבוצת יוצרים, המקיימים יחסים מסוימים. למשל, חבורה ציקלית סופית מסדר n ניתן לייצג על ידי \langle a \mid {a}^{n}=1\rangle.

## הגדרה
חבורה חופשית מעל קבוצה S מוגדרת כקבוצת כל המילים (הסופיות) מחזקות של איברי S, והפעולה היא שרשור. נסמנה {F}_{S}. התכונה המיוחדת של חבורה חופשית הוא שאיבריה לא מקיימים אף יחס לא טריוויאלי ביניהם, ומכאן שמה.

בהינתן קבוצה כלשהי של מילים R באיברי S, מגדירים את **החבורה הנוצרת על ידי <math>S</math> עם היחסים <math>R</math>** בתור חבורת המנה של {F}_{S} עם הסגור המוצמד  שלו, שהוא תת-החבורה הנורמלית הקטנה ביותר שמכילה את R. את הייצוג מסמנים ב- \langle S \mid R \rangle.

את איברי S נהוג לכנות **יוצרי החבורה**, ואילו איברי R הם **יחסי החבורה**. 

אם לחבורה G יש ייצוג מהצורה \langle S \mid R \rangle שבו הקבוצה S סופית, אומרים כי **<math>G</math> נוצרת סופית**. אם קיים ייצוג שבו S,R שתיהן סופיות, נאמר כי **<math>G</math> מוצגת סופית**.

לעיתים, במקום לסמן את היחס בתור מילה w, כותבים w=1. כך למשל, החבורה הציקלית הסופית מקבלת את הייצוג \langle a \mid {a}^{n}=1\rangle.

## תכונות
ראשית, לכל חבורה יש ייצוג על ידי יוצרים ויחסים: כדי להוכיח זאת, נביט באפימורפיזם הטבעי מ{F}_{G} \rightarrow G, השולח כל יוצר של החבורה החופשית לעצמו. הגרעין K של העתקה זו הוא ודאי קבוצה נורמלית, והיא בדיוק הקבוצה שמייצגת את היחסים של החבורה G. אם כן, הייצוג של החבורה הוא \langle G \mid K \rangle.

יש להדגיש כי ההוכחה שהוצגה לעיל איננה בעלת אופי יישומי, משום שבייצוג שהוגדר ישנו שימוש בכל איברי החבורה ובכמות גדולה של יחסים (לרוב אינסופי); מציאת ייצוג נוח עלולה להיות משימה קשה.

לכל חבורה סופית יש ייצוג סופי, משום שאפשר לקחת את איברי החבורה G כיוצרים, ואת קבוצת היחסים להיות טבלת הכפל של החבורה.

ייצוג של חבורה איננו יחיד - הבעיה של לזהות שני ייצוגים לאותה החבורה היא בעיה נפוצה בתחומים שונים במתמטיקה; בעיה זו איננה כריעה, ולעיתים מתגלה כמאוד קשה ומהותית.

## דוגמאות
* כאמור לעיל, חבורה חופשית מעל קבוצה S היא בעלת קבוצת יחסים ריקה, וייצוגה הוא: \langle S \mid \emptyset \rangle.

* החבורה הדיהדרלית מסדר n היא בעלת הייצוג {D}_{n}=\langle s,r \mid r^{n},s^{2}, s^{-1}rsr \rangle. אינטואיטיבית, r הוא סיבוב ב-\frac{ 2 \pi } {n} רדיאנים נגד השעון ו-s הוא שיקוף.

* לחבורה הסימטרית ישנם מספר ייצוגים שונים, אליהם ניתן להגיע מתפישות גאומטריות שונות של החבורה. להלן אחד הייצוגים הנפוצים שלה:
S_n = \langle \sigma_1, \dots, \sigma_{n-1} \mid \sigma_i^2=1 , \sigma_i \sigma_j = \sigma_j \sigma_i \quad  (i \neq j+1),  \sigma_i \sigma_{i+1} \sigma_{i} = \sigma_{i+1} \sigma_{i} \sigma_{i+1} \rangle

* לחבורת הצמות ישנו הייצוג הבא:

B_n=\left\langle \sigma_1,...,\sigma_{n-1} \left|
\begin{matrix}
\sigma_i \sigma_j=\sigma_j \sigma_i,\quad \quad \quad \quad \quad |i-j|\ge 2\\
\sigma_{i+1} \sigma_i  \sigma_{i+1}=\sigma_i \sigma_{i+1} \sigma_i, \quad 1\le i\le n-2
\end{matrix} \right. \right\rangle .


*חבורת הקווטרניונים מיוצגת על ידי \langle i,j,k \mid {i}^{2}={j}^{2}={k}^{2}=ijk=-1 \rangle.

*לחבורת הייזנברג ייצוג \langle x,y,z \mid z=xyx^{-1}y^{-1}, xz=zx, yz=zy \rangle\,\!.

## ראו גם
*חבורה חופשית
*חבורה מוצגת סופית
*ייצוג של אלגברה

## קישורים חיצוניים
* 

קטגוריה:תורת החבורות הקומבינטורית
ג'ירף מערב אפריקני

**ג'ירף מערב אפריקני** או **ג'ירף ניגרי** (שם מדעי: *Giraffa camelopardalis peralta*) הוא תת-מין של המין ג'ירף מנומר השייך לסוג ג'ירף. הג'ירף המערב אפריקני מאופיין בכתמיו הקטנים וצבעו הבהיר. במאה ה-19 תפוצתו השתרעה מסנגל ועד אגם צ'אד, אך כיום הוא נמצא רק באזורים מבודדים, והמספר הכולל של הפרטים מונה כ-310 ג'ירפים סך הכל. העדר האחרון שמסוגל להתקיים באופן עצמאי נמצא בדרום ניגריה. אין פרטים מתת-מין זה בשבי. כל הפרטים החיים בשבי, הידועים כיום, שייכים לתת המין ג'ירף קורדופן.

## קישורים חיצוניים

* Saving the world's last West African giraffes in Niger - מאתר ה-BBC

## הערות שוליים

קטגוריה:טקסונים שתוארו בידי אולדפילד תומאס
קטגוריה:ג'ירפיים
קטגוריה:ניגריה: יונקים
קטגוריה:בעלי חיים שתוארו ב-1898
קטגוריה:יונקים בסוואנה האפריקנית
גביע הזהב של CONCACAF לנשים

**גביע הזהב של CONCACAF לנשים** (אנגלית: **CONCACAF Women's Gold Cup**), נקראת גם "אליפות W של CONCACAF" (**CONCACAF W Championship**) הוא טורניר כדורגל נשים בינלאומי הנערך בין החברות ב-CONCACAF, התאחדות הכדורגל של צפון אמריקה, מרכז אמריקה ומדינות האיים הקריביים. הטורניר נערך בכל 4 שנים החל משנת 1991. 

מאז הקמתו, משמש הגביע כטורניר העפלה לגביע העולם, למעט פעמיים. בשנת 1993 הוזמנה נבחרת ניו זילנד כאורחת לטורניר שהתקיים בארצות הברית. הטורניר התקיים במתכונת של בית אחד וזכתה בו נבחרת ארצות הברית במקום הראשון, נבחרת ניו זילנד במקום השני וקנדה במקום השלישי. ב-2000 הוזמנו נבחרות ברזיל וסין כאורחות לטורניר שהתקיים אף הוא בארצות הברית. ארצות הברית סיימה ראשונה, ברזיל שנייה וסין שלישית.

## תוצאות הטורנירים
האליפויות שלא שימשו כטורנירי מוקדמות לגביע העולם מודגשות בצבע ורוד.

## דירוג הזוכות
נבחרות אורחות מסומנות בכתב נטוי.

## קישורים חיצוניים
* 
## הערות שוליים

ֻ

*
קטגוריה:תחרויות כדורגל נשים
קטגוריה:אמריקה הצפונית: ספורט
קטגוריה:אמריקה המרכזית: ספורט
קליינס שרקהורן

**קליינס שרקהורן** (**Kleines Schreckhorn**) הוא הר ברכס האלפים הברניים המתנשא לגובה של 3,494 מטר מעל פני הים, וממוקם בקנטון ברן בשווייץ.

## גאוגרפיה
ההר שוכן מדרום לעיירה גרינדלוולד בין העמקים של קרחון גרינדלוולד התחתון וקרחון גרינדלוולד העליון ברכס החוצה את הרכס המרכזי לרוחבו המתחיל בהר מטנברג וממשיך בהרים קליינס שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהרנר, שם מסתיים הרכס בקרחון פינסטראר.

## קישורים חיצוניים

* קליין שרקהורן באתר Hikr

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
שמואל ברנבוים

ממוזער|250px|שמאל|קברו של הרב ברנבוים בירושלים
הרב **רפאל שמואל ברנבוים** (אדר תר"פ, 1920 - כ"ח בטבת תשס"ח, 6 בינואר 2008) היה ראש ישיבת מיר בארצות הברית, וחבר מועצת גדולי התורה של אגודת ישראל בארצות הברית.

## תולדותיו
נולד בקנישין שבפולין לגיטל ולרב אריה לייב ברנבוים שנספו בשואה יחד עם שני בניהם וארבע בנותיהם.

בצעירותו למד בישיבת אהל תורה בברנוביץ' שהייתה בראשות הרב אלחנן וסרמן, ואחר כך בישיבת מיר בעיר מיר עמה נדד בשנות מלחמת העולם השנייה לעיר וילנה שם המתינו לקבלת ויזות לקוראסאו שהייתה מדינת חסות הולנדית באיים הקריביים ולאחר קבלת הויזות קיבלו ויזת מעבר ביפן מהשגריר היפני בקובנה צ'יאונה סוגיהארה ואז יצאו למסע שארך חודשיים ברכבת הטרנס-סיבירית עד לוולדיווסטוק ומשם לעיר קובה שביפן שם התעכבו 7 חדשים נוספים עד שיושבו בהוראת הממשלה היפנית בעיר שאנגחאי שבסין.

לאחר המלחמה המשיך הרב ברנבוים יחד עם חלק מישיבת מיר לארצות הברית שם נשא לאשה את בתו של ראש הישיבה הרב אברהם קלמנוביץ והשתקע בברוקלין ניו יורק.

בשנת 1964 לאחר פטירת חמיו מונה יחד עם גיסו הרב שרגא משה קלמנוביץ לכהן כראש ישיבת מיר.

## פטירתו
הרב ברנבוים נפטר בכ"ח בטבת ה'תשס"ח בביתו בברוקלין, ניו יורק. הלווייתו יצאה למחרת היום מישיבת מיר והשתתפו בה עשרות אלפים, לאחר מכן הוטס ארונו לארץ ישראל שם יצא מסע הלווייה מישיבת מיר בירושלים ונטמן בבית הקברות סנהדריה.

## קישורים חיצוניים

* תורה בוערת בשנחאי - כתבתו של שלמה קוק באתר שטייגען.
* 

קטגוריה:ניו יורק: רבנים
קטגוריה:ראשי ישיבת מיר
קטגוריה:בוגרי ישיבת מיר (בלארוס)
קטגוריה:בוגרי ישיבת אוהל תורה-ברנוביץ'
קטגוריה:חברי מועצת גדולי התורה בארצות הברית
קטגוריה:ראשי ישיבה ליטאים בארצות הברית
קטגוריה:רבנים חרדים אמריקאים
קטגוריה:אישים שהועלו לקבורה בארץ ישראל
קטגוריה:יהודים הקבורים בבית הקברות סנהדריה
קטגוריה:יהודים ליטאים
קטגוריה:יהודים שהיגרו מפולין לארצות הברית
קטגוריה:יהודים שהוצלו בשואה על ידי חסידי אומות עולם
קטגוריה:אמריקאים שנולדו ב-1920
קטגוריה:אמריקאים שנפטרו ב-2008
פולונקה

**פולונקה** (בבלארוסית: **Палонка**; בפולנית: **Połonka** (נהגה: פּוֹוֹנקה)) הוא כפר במחוז-משנה ברנוביץ' במחוז ברסט, בלארוס; 22 קילומטרים סמוך לברנוביץ'.

## היסטוריה
הכפר פולונקה ידוע גם בקרבתו לקרב קאלץ, בו המלך אלכסנדר הראשון הביס בקרב את הפלישה הטטרית בשנת 1506. במהלך מלחמת רוסיה-פולין, התרחש ב-28 ביוני 1660 בסמוך לכפר, קרב פולונקה .

קיימת סברה, לפיה נגזר שם המשפחה המזרח-אירופי  משם הכפר.

פולונקה מצוינת לראשונה ב-1623 בספר המיסים של ליטא, ונראה כי יהודים החלו לגור שם לאחר הזמנת נסיכות רדזיוויל ליהודים להתיישב בשטחה. לאחר פרעות מרד חמלניצקי התושבים קיבלו הקלה במיסים לאור הפיחות במספר התושבים. ב-1673 מתועד כי החלו בבניית בית כנסת בכפר. לקראת סוף המאה ה-18 במהלך חלוקת פולין השנייה האזור בו שכן הכפר סופח לאימפריה הרוסית, כחלק ממחוז מינסק. לאחר מלחמת העולם הראשונה הוא נחשב חלק מהרפובליקה הפולנית השנייה. 

בסוף המאה ה-19 מתועד כי האוכלוסייה היהודית בעיר מנתה 550 איש, והיוותה כ-85% מכלל האוכלוסייה. רוב התושבים היהודים היו אנשי מסחר, ובעיקר נגרים ובוני ארונות. לקהילה היהודית היה בית ספר עברי, בית קברות וספרייה ומספר ארגוני חסד כמו "לינת צדק" ו"קופת גמ"ח".

### בתקופת השואה
בספטמבר 1939, עם תחילת מלחמת העולם השנייה הכפר סופח לברית המועצות, ושכנו בו כ-200 יהודים, אשר היוו מחצית מכלל האוכלוסייה. זרם הפליטים היהודים מהאזור הביא את מספר התושבים היהודים לכ-300.
ב-26 ביוני 1941 בו נכבשה על ידי המשטר הנאצי. הנאצים בזזו את הבתים, התעללו ביהודים ואסרו עליהם לערוך מסחר עם האוכלוסייה באזור. בספטמבר 1941, היהודים נאלצו להקים יודנראט אשר נדרש לגייס יהודים לעבודות כפייה באזור ולספק דמי כופר. יהודי פולונקה נדרשו ללבוש טלאי צהוב, והוטלו מספר מגבלות על תנועתם. חלק מיהודי הכפר, כולל משפחות שלמות, נרצחו במהלך החודשים הראשונים.

לאחר הקמת הגטו, הורעו תנאי היהודים בפולונקה. בשבת, 18 באפריל 1942, ריכזו הגרמנים כ-300 איש, ובינם החזן, השוחט ואשתו של הרב. ביוני 1942, ריכזו את האיכרים מסביב לחפירת בור גדול. חלק מצעירים ניסו לשכנע את התושבים לברוח, אולם הם חששו מתגובת הנאצים על כלל האוכלוסייה. ב-12 באוגוסט 1942, אנשי ה-SS והמשטרה הבלארוסית הקיפו את הכפר, ריכזו את שוכני הגטו והרגו את כולם בבור ענק, כולל 7 ילדים יהודים שהוחבאו במנזרים סמוכים. כ-10 אנשים הצליחו לברוח ליערות ולהצטרף לפרטיזנים. לפי דו"ח של מפקד המשטרה במיר, מתאריך 26 באוגוסט 1942, העיירות מיר ופולונקה "נקיות" מיהודים, ונורו 719 איש.

בקיץ 1944 הצבא הסובייטי שחרר את האזור. ידוע רק על 4 ניצולים מתוך הכפר.

## לקריאה נוספת
* פנקס הקהילות בפולין, כרך 8, עמוד 520, הוצאת יד ושם 2005. מתורגם לאנגלית באתר JewishGen.

## קישורים חיצוניים

* 
* 
* 
* 

## הערות שוליים

קטגוריה:מחוז ברסט: עיירות יהודיות
קטגוריה:גטאות בבלארוס
קטגוריה:בורות ירי בשואה
זוהר סלע

**זוהר סלע** (נולד ב-25 במאי 1960) הוא עורך קולנוע וטלוויזיה ישראלי. זוכה פרס אופיר 2007 על עריכת הסרט "בופור".

## ביוגרפיה
זוהר סלע הוא המייסד של אולפן הקולנוע להפקת סרטים "עין השופט הפקות". בשנת 1984 ערך את הסרט "לחץ". באותה שנה ערך את סרט הטלוויזיה "אריות בירושלים" ששודר בערוץ הראשון. בשנת 1985 ערך את הסרט "קוקו בן 19", בבימויו של דני ורטה. בשנת 1986 ערך את הסרט "אוונטי פופולו", בכיכובם של סלים דאו וסוהיל חדאד. 

בשנת 1989 ערך את הסרט "המיועד", בו כיכבו שולי רנד ורונית אלקבץ, ובשנת 1990 ערך את הסרט "הלם קרב". ב-1992 ערך את סרטו של אסי דיין "החיים על פי אגפא", בו כיכבו גילה אלמגור, שולי רנד, שרון אלכסנדר ועוד. בשנת 1994 ערך את הסרט "שירת הסירנה". בשנת 1995 ערך את הסרט "שמיכה חשמלית ושמה משה", קומדיה שחורה ואקזיסטנציאליסטית.  בשנת 1996  ערך את הסרט "זיכרון דברים", המבוסס על ספרו של יעקב שבתאי. באותה שנה ערך את הסרטים "מרקו פולו: הפרק האחרון", סוף המשחק" ו"לילה לבן".

בשנת 1997 ערך סרט נוסף בבימויו של אסי דיין, "מר באום". באותה שנה ערך את הסרט "מינוטאור", בו כיכבו דן תורג'מן ומילי אביטל. ב-1998 ערך את הסרט "חתולות הרעם". בשנת 1999 ערך את הסרט "חובו של אהרון כהן". בשנת 2000 ערך את הסרט אודות המוניטין לבמאי והמפיק יורם כסלו. בשנת 2004 ערך את הסרט "הבשורה על פי אלוהים". בשנת 2007 זכה בפרס אופיר על עריכת הסרט "בופור". בשנת 2010 ערך את  "כבוד", וכן את הסרט הדוקומנטרי שהוצג בקולנוע  "ארץ בראשית" ואת סרט הקולנוע "אנדנטה". בשנת 2011 עורך את הסרט "וביום השלישי", וכן ערך את הסדרה "הכבוד של מרציאנו" בערוץ 10. בשנת 2012 ערך את הסרט  "ד"ר פומרנץ" סרטו האחרון של אסי דיין. באותה שנה ערך גם את הסרט "שרקייה". בשנת 2013 עורך את הסרט "לוויה בצהריים", המבוסס על הספר "לוויה בצהריים" שכתב ישעיהו קורן בשנת 1974.

בשנת 2014 ערך את הסרט "זינוק בעלייה", בבימויו של אורן שטרן ובכיכובם של שלמה בראבא, איתי טיראן, עידית טפרסון ועוד, וכן ערך את הסדרה "בתולות".

## פילמוגרפיה

## פרסים
* פרס אופיר לעריכה הטובה ביותר לשנת 2007 על עריכת הסרט "בופור".
* פרס חג'ג' לעריכה ב לשנת 2012 על עריכת הסרט שרקייה.

## קישורים חיצוניים

* אתר הבית של עין השופט הפקות

## הערות שוליים

קטגוריה:זוכי פרס אופיר: עורכים
קטגוריה:עורכי קולנוע ישראלים
קטגוריה:ישראלים שנולדו ב-1960
שמעון סיאני

**שמעון סיאני** (1939 - 20 במרץ 2025) היה שחקן תיאטרון וותיק בתיאטרות רבים, צייר ומעצב תפאורה ישראלי.

## תולדות חייו
נולד בצנעא שבתימן, ובשנת 1949 עלה לישראל עם אימו ושלושת אחיו (בהם הצייר איתמר סיאני).

למד בכפר הנוער מאיר שפיה, שם גם שיחק במסגרת חוג התיאטרון.

שירת בלהקת פיקוד הצפון.

לאחר מכן השתלם במשחק בסדנאות של פיטר פריי, היי קיילוס ונולה צ'לטון במועדון התיאטרון בחיפה.

בשנת 1961 הצטרף ללהקת פיטר פריי והופיע בהצגה "על עכברים ואנשים" מאת ג'ון סטינבק ובבימויו של פריי.

במשך 12 שנים היה חבר סגל התיאטרון הקאמרי. במסגרת זו הופיע בהצגות האדרת, הדרקון, אסתר המלכה, הקמצן, מעשה בחייל, שלמה המלך ושלמי הסנדלר, ליזיסטראטה, כתר בראש, הסוחר מוונציה ועוד.

כמו כן, שיחק בתיאטרון אורנה פורת לילדים ולנוער (בהצגות "הקמצן", "אהבה אפשרית", "כיפה אדומה" ו"שבועת האדרה", "המרגל")

בתיאטרון באר שבע, שם הופיע בהצגות "רישיון לחיות", "ירח שחור" ו"יש לי כנרת" אודות תימני כנרת.

תיאטרון בימת קדם - "ציון, ""אהבה אפשרית","סיפור סתיו"

תיאטרון החרדי "אמנים משמחי לב"- "משפחת ג'מילי", "הגרף פוטוצקי", "ישיבה על הכוונת", "יוסל'ה קמצן קדוש", "הצבעי אפללו" ועוד.

תיאטרון השעה - "אהבת הדסה"

### קולנוע וטלוויזיה
בשנת 1972 שיחק בדרמה הטלוויזיונית "מי ורדים מפורט סעיד" בבימויו של רם לוי ועל פי תסריט של גדעון תלפז.

בשנת 1993 גילם את עובדיה עורקבי, אביו של זוהר ארגוב בסרטו של ערן ריקליס "זהר" מאת אמיר בן-דוד ומשה זונדר.

בשנת 1997 שיחק בסרטם של ימין מסיקה וירמי קדושי "כרם התקווה", סרט אשר מבוסס על פרשת ילדי תימן החטופים.

בשנת 1999 שיחק בסרט "פרא" בבימויו של יורם גל.

בשנת 2002 שיחק בתפקיד אורח בסדרת הפשע שיצרו רשף לוי ושי כנות "תיק סגור" ששודרה בערוץ 10, ובוימה על ידי כנות ונתי אדלר.

בשנת 2003 שיחק בסרט "תיאום כוונות" שבוים על ידי איל חלפון ואייל שיראי ומבוסס על ספרו של חיים סבתו, ובסרט גילם את אביו של יגאל (דן שפירא) .בשנת 2009 שיחק לצד אבי פניני בסרט הקצר "יום השנה" שכתב וביים גילי דנון, ונוצר בהשראת חייו של דנון. בשנת 2014 גילם שכן בסדרה הקומית של אדיר מילר "רמזור" ששודרה במסגרת שידורי קשת בערוץ 2.

בשנת 2021 גילם את שארלי הספר בסרט "לשחרר את שולי" של שלישיית מה קשור.

נפטר ב-20 במרץ 2025. לשמעון שלוש בנות ושלושה נכדים.

## קישורים חיצוניים

* 

## הערות שוליים

קטגוריה:שחקני תיאטרון ישראלים
קטגוריה:שחקני התיאטרון הקאמרי
קטגוריה:שחקני קולנוע וטלוויזיה ישראלים
קטגוריה:ישראלים ילידי תימן
קטגוריה:בוגרי כפר הנוער מאיר שפיה
קטגוריה:שחקני קולנוע חרדי
קטגוריה:חברי להקת פיקוד הצפון
קטגוריה:עולים לאחר קום המדינה: 1948–1950
קטגוריה:אישים הקבורים בבית הקברות פרדס החיים בכפר סבא
קטגוריה:ישראלים שנולדו ב-1939
קטגוריה:ישראלים שנפטרו ב-2025
אמנון מסקין

**אמנון מֶסקין** (5 באוקטובר 1934 – 22 במרץ 2015) היה שחקן, במאי תיאטרון, מורה למשחק ומדבב ישראלי. מנהלו האמנותי של תיאטרון חיפה בשנים 1977–1981.

## ביוגרפיה
נולד בתל אביב, לסימה ואהרן מסקין. אביו אהרן נחשב לאחד מגדולי שחקני התיאטרון העברי. אחיו הוא יובל מסקין.

את לימודי הדרמה שלו החל במסגרת הסטודיו הדרמטי של "הבימה" בהדרכתו של צבי פרידלנד. מאז 1955 עבד בתיאטרון כעוזר במאי ושחקן. בשנת 1957 יצא לניו יורק ללימודים אצל לי סטרסברג והיה חבר "אולפן השחקנים" (Actors Studio) בשנים 1957–1962. בשנים אלה שיחק על במות ברודוויי ובאוף ברודוויי. מסקין שב לישראל וגילם את קולו של המחשב "פיתגורס" בהצגה "משפט פיתגורס" ב"הבימה", לצד אביו שגילם את ממציאו של המחשב.

בשנת 1964, סמוך לשובו מלימודיו בחו"ל, נמנה מסקין, לצד הלל נאמן ומיכאל כפיר, עם מייסדי "במת השחקנים" של התיאטרון הקאמרי שבה נכללו גם לאורה ריבלין, גדליה בסר ואילן תורן. בשנות ה-70 הביא מנהל תיאטרון חיפה עודד קוטלר את הקבוצה לחיפה. לאחר עזיבתו של קוטלר את התפקיד נבחר מסקין לכהן כמנהל האמנותי של תיאטרון חיפה. בשנת 1981 התפטר מהתפקיד ונסע שנית לארצות הברית, שם שהה בין השנים 1981–1985. משחזר הצטרף שוב לתיאטרון העירוני חיפה.

בנוסף למשחק ובימוי השתתף מסקין גם בתסכיתי רדיו רבים ובדיבוב. משנת 2011 נמנה עם סגל ההוראה של האקדמיה לאמנויות המופע בתל אביב כמורה בכיר למשחק עד יום מותו.

## הצגות בהשתתפותו
מסקין השתתף במספר רב של הצגות כשחקן, בהן "המלך ליר", "מדאה", "מראה מעל הגשר", "אנה כריסטי", "בעור שינינו", "המרד על הקיין", "ילדי הצל", "מלקולם הקטן", "סיפור אוריה", "גן הדובדבנים", "חפץ", "אנשים קשים", "הדה גאבלר", "הימים הבאים", "הקייטנים", "מחול המוות", "שידוכים", "יהודי בחצר הדוכס", "ילד טוב אמריקה", "תפילה", "חיי נישואים", "משפט הקופים", "אדי קינג", "וינה על הים", "פלטונוב", "מעגל הגיר הקווקזי", "הדוד מקייפטאון" ו"גטו".

## הצגות בבימויו
"קוורטט", "טלמכוס קליי", "מי יציל את הפלח?", "שירת הברבור" (בהצגה זו ביים את אביו, אהרן מסקין), "סרג'נט מסגרייב", "הקוף", "הכבשה", "חשמלית ושמה תשוקה", "המשפט" ועוד.

## סרטים
מסקין השתתף כשחקן בסרטים "תעלת בלאומילך" (1969), גילם את דניאל וקס בסרט "לאן נעלם דניאל וקס?" (1972), "סיפור יעקב ויוסף"- סרט תנ"כי (1974), "טרנזיט" (1980), "תל אביב לוס אנג'לס" (1988), "כפפות" (1986), "סיפורי תל אביב" (1992) ו"קופסה שחורה" (1993). בנוסף דיבב מסקין את מופאסה בסרט "מלך האריות" (1994).

## קישורים חיצוניים

* 
* 
* דפנה לוי, ראיון עם יובל מסקין על אחיו השחקן אמנון מסקין, אביו השחקן אהרון מסקין וזיכרונות ילדותו, בפודקאסט "על החיים ועל המוות", אפריל 2022
**בעקבות מותו:**
* 

## הערות שוליים

קטגוריה:אנשי היישוב ילידי הארץ
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:במאי תיאטרון ישראלים
קטגוריה:מדבבים ישראלים
אמנון
קטגוריה:מורים למשחק בישראל
קטגוריה:אישים הקבורים בבית קברות אלטרנטיבי בגבעת ברנר
קטגוריה:ישראלים שנולדו ב-1934
קטגוריה:ישראלים שנפטרו ב-2015
אביטל בורוחובסקי

**אביטל בּוֹרוּחוֹבסקי** (נולד ב-15 במרץ 1997) הוא שחמטאי ישראלי בדרגת רב-אמן וחבר נבחרת ישראל בשחמט. אלוף ישראל עד גיל 20 לשנת 2017 ואלוף אירופה לנוער עד גיל 18 לשנת 2014. רב-האמן הצעיר ביותר בתולדות ישראל – השיג דרגה זו בגיל 17 שנים ו-7 חודשים.

## ביוגרפיה

אביטל בורוחובסקי הוא בנם של גיל, מנכ"ל האיגוד הישראלי לשחמט ואלינה, אדריכלית. נולד ברחובות ולמד בתיכון דה שליט בעיר. לו אח אחד.

משנת 2012, בגיל 15, משחק בליגה הלאומית בשורת מועדון הפועל כפר סבא. היה שותף לזכיית קבוצת המועדון שלוש שנים ברציפות (בשנים 2014-2012) בליגה העילית לנוער. בשנת 2018 שיחק גם בליגה היוונית הבכירה.

בנובמבר 2016 ערך משחק סימולטני בכנסת ישראל.

מאמניו במהלך השנים: אמנים בינלאומיים אלכסנדר מיכלבסקי ואיליה בוטביניק; ורבי האמנים ויקטור מיכלבסקי, לב פסחיס ויוסף דורפמן.

מתגורר ברחובות, בוגר תואר ראשון במתמטיקה ומדעי המחשב בתוכנית המצוינים של הטכניון ובעל תואר שני במדעי המחשב מהטכניון. נכון ל-2025 בורוחובסקי הוא דוקטורנט למדעי המחשב בטכניון.

## הישגים בולטים
* 2006 – זכה, בגיל 9, במקום הראשון באליפות ישראל עד גיל 10 עם תוצאה של 8 נקודות מ-9 אפשריות.
* 2007 – זכה בפעם שנייה ברציפות במקום הראשון באליפות ישראל עד גיל 10 עם תוצאה של 8 נקודות מ-9 אפשריות.
* 2008 – סיים במקום השני באליפות ישראל עד גיל 11, שנערכה בתל אביב, כשצבר 6 נקודות מ-7 אפשריות.
* 2011 – סיים במקום החמישי באליפות אירופה עד גיל 14 שהתקיימה באלבנה, בולגריה, כשצבר 7 נקודות מ-9 אפשריות.
* 2012 – זכה, בגיל 15, במדליית כסף באליפות אירופה עד גיל 16 שהתקיימה בפראג, כשצבר 7 נקודות מ-9 אפשריות.
* 2013 – סיים במקום השלישי בתחרות GM2 ׁבמסגרת משחקי המכביה בירושלים, כשצבר 5.5 נקודות מ-9 אפשריות.
* 2014 – זכה בגיל 17 במדליית זהב באליפות אירופה עד גיל 18, שהתקיימה בבתומי, גאורגיה כשצבר 7.5 נקודות מ-9 אפשריות.
* 2015 – סיים במקום השני באליפות הבינלאומית הפתוחה של הונגריה.
* 2015 – היה השחקן המצטיין בגמר גביע המדינה לקבוצות (יחד עם אורי טייכמן) כשצבר 5 נקודות מ-5 אפשריות.
* 2015 – היה שותף לזכייתה של ישראל בסגנות אליפות אירופה עד גיל 18 לקבוצות שנערכה בפולין. בורוחובסקי צבר בלוח הראשון 4.5 נקודות מ-7 אפשריות.
* 2016 – סיים במקום השלישי באליפות ישראל, שהתקיימה בטבריה, כשצבר 6 נקודות מ-9 אפשריות והפגין ביצוע תחרותי של מד כושר 2606.
* 2017 – זכה במקום ראשון באליפות ישראל עד גיל 20, כשצבר 5.5 מ-7 אפשריות.
* 2018 – זכה במקום ראשון באליפות האוניברסיטה הפתוחה, כשצבר 4 נקודות מ-5 אפשריות
* 2021 – סיים במקום הרביעי באליפות ישראל.
* 2022 – השתתף באולימפיאדת השחמט ושיחק בלוח הראשון.

## קבלת דרגות בינלאומיות
* 2012 – אמן פיד"ה
* 2014 – אמן בינלאומי
* 2014 – רב-אמן

## מבחר תחרויות בהן השתתף
* המכביה ה-19 ב-2013
* אליפות אירופה בשחמט 2015
* אליפות ישראל בשחמט: 2016, 2021, 2022, 2024

## קישורים חיצוניים

* רם סופר, ריאיון עם אביטל בורוחובסקי באתר האיגוד הישראלי לשחמט, 18 במאי 2014
* מאיר תורג'מן, אלוף בצריח , 29 באוקטובר 2014
* טבלת התוצאות באליפות אירופה לנוער עד גיל 18 ב-2014, באתר צ'סרזלטס 

## הערות שוליים

קטגוריה:רבי-אמנים ישראלים
קטגוריה:רחובות: אישים
קטגוריה:אלופי אירופה עד גיל 18 בשחמט
קטגוריה:אלופי ישראל לנוער בשחמט
קטגוריה:בוגרי תיכון דה שליט
קטגוריה:חברי נבחרת ישראל בשחמט
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1997
כריות

ממוזער|לוגו כריות
**כריות** הן מותג של דגנים פריכים ממולאים בקרם, אחד המוצרים בקטגוריית דגני הבוקר של תלמה, מותג שהוקם על ידי חברת יוניליוור ישראל בשנת 1994. המוצר הוא פרי פיתוח ישראלי. 

קיימים מגוון מוצרים שונים של כריות, אשר נבדלים זה מזה במילוי: נוגט, וניל, שוקולד, מוקה ועוד. כמו כן, מיוצרת גרסת כריות ללא גלוטן, גרסת כריות מופחתת סוכר וכן גרסת "מיני" שהושקה בשנת 2013 (ומאז כבר הופסק שיווקה).

ביוני 2013 החל מסע פרסום שנוי במחלוקת למוצר "מיני-כריות" בו הוצג תינוק כאובייקט מיני בדומה ליו הפנר. הפרסום עורר מחאה ציבורית נרחבת, והוא הופסק באותו היום בהוראת הרשות השנייה.

## קישורים חיצוניים

## הערות שוליים

קטגוריה:דגני בוקר
קטגוריה:מותגי מזון
קטגוריה:מותגי יוניליוור
ארתור יוניצה

**ארתור יוניצה** (מולדובנית: Artur Ioniță; ) הוא כדורגלן מולדובני המשחק בארזו ובנבחרת מולדובה.

## קריירת מועדונים
יוניצה התחיל את הקריירה שלו בזימברו קישינב ולאחר 10 שנים בנוער עלה לקבוצה הבוגרת. בשנת  עבר לאיסקרה-סטאל ריבניצה.

בקיץ  חתם באראו ששיחקה אז בליגה השנייה בשווייץ ועזר לה לעלות לליגה הראשונה.

ביולי  חתם בהלאס ורונה, הוא ערך את הופעת הבכורה שלו בליגה נגד אטאלנטה. יוניצה הבקיע את שער הבכורה שלו בניצחון 0:1 נגד טורינו, והפך לכדורגלן המולדובי הראשון שמבקיע בסרייה א'.

ביולי  חתם בקליארי.

ב-31 בינואר 2023 הושאל למודנה.

## קריירה בינלאומית
בצעירותו יוניצה שיחק בנבחרת הצעירה של מולדובה. בשנת  ערך את הבכורה שלו בנבחרת מולדובה בהפסד 2:0 נגד . ב-15 באוקטובר 2013 הבקיע את שער הבכורה שלו בנבחרת בניצחון 2:5 נגד .

## קישורים חיצוניים

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:קישינב: כדורגלנים
קטגוריה:כדורגלני זימברו קישינב
קטגוריה:כדורגלני אראו
קטגוריה:כדורגלני הלאס ורונה
קטגוריה:כדורגלני קליארי
קטגוריה:כדורגלני בנוונטו
קטגוריה:כדורגלני פיזה
קטגוריה:כדורגלני מודנה
קטגוריה:כדורגלני נבחרת מולדובה
קטגוריה:ספורטאים זרים בשווייץ
קטגוריה:ספורטאים זרים באיטליה
קטגוריה:כדורגלני טריאסטינה
קטגוריה:מולדובנים שנולדו ב-1990
MongoDB

[250px|ממוזער|שמאל|משרדי MongoDB ב[פאלו אלטו]]
**MongoDB** (מתוך המילה האנגלית *Hu*'mongo**us'', שמשמעה **עצום**, כדי לרמז על עבודה עם [[נתוני עתק]] (big data), בעברית **מונגודיבי''') הוא מסד הנתונים המוביל בעולם בקטגוריית NoSQL, ובין חמשת המובילים בכל הקטגוריות.

מסד הנתונים נשען על מבנה של מסמך (Document-Oriented Database) בניגוד למסדי נתונים טבלאיים (כמו SQL Server, Oracle ו MySQL) העובדים מעל טבלאות מקושרות. מבנה המסמכים עובד מעל מימוש של JSON הנקרא על ידי MongoDB BSON (עקב שמירה המידע בינארית - Binary JSON).

MongoDB הוא תוכנה חופשית וזמין תחת הרישיונות: AGPL 3.0 ורישיון אפאצ'י (לדרייברים).

MongoDB הוא מוצר חוצה-פלטפורמות. מסד הנתונים כתוב בשפות C, Javascript ו-++C.

על פי מדד DB-Engines מסוף 2018 היה MongoDB מסד הנתונים החמישי בעולם (עבור כל סוגי מסדי הנתונים, כולל מסדי נתונים טבלאיים) ובמקום הראשון מבין מערכות ניהול מסד נתונים NoSQL.

## היסטוריה
פיתוח המוצר החל בחברת 10gen של אליוט הורוביץ והגרסה הראשונה שוחררה בשנת 2009.
אף על פי שהגרסה הראשונה יצאה רק ב-2009, מסד הנתונים צבר פופולריות בקהילת המפתחים במהירות, והוא נחשב למוביל בתחום ה-NoSQL.

באוקטובר 2013 גייסה החברה השקעה מחברת "Salesforce" בגובה 150 מיליון דולר. השקעה זו העמידה את החברה הצעירה על שווי שוק של 1.2 מיליארד דולר אמריקני.

בדצמבר 2014 רכשה MongoDB את Wired Tiger, חברה שסיפקה שירות מסד נתונים מבוסס קוד פתוח עם ביצועים מהירים במיוחד. לאחר הרכישה פורסם כי משתמש יוכל לבחור בקוד את סוג מסד הנתונים אשר יעבוד איתו ומנוע Wired Tiger יתמוך בממשק הרגיל של MongoDB.

בינואר 2015 פתחה בסבב גיוס נוסף של כ-100 מיליון דולר. שווי החברה המוערך קפץ לכ-1.6 מיליארד דולר.

באוקטובר 2017 הונפקה החברה בנאסד"ק ולאחר יממה הגיעה לשווי שוק של כ-1.6 מיליארד, בדומה להערכת השווי של סיבוב הגיוס מ-2015.

ביולי 2021 שוחחרה גרסה 5, החידושים בגרסה כוללים ממשק תכנות יישומים חסין שדרוגים, שדרוג הצפנת הנתונים ושדרוג ה "Shard Key" בלי צורך בכיבוי מסד הנתונים.

## מאפיינים עיקריים
### שאילתות אָד הוֹק
MongoDB תומך בחיפושי שדה, שאילתת טווח וביטוי רגולרי. שאילתות יכולות להחזיר שדות ספציפיים של מסמכים ולכלול גם פונקציות JavaScript המוגדרות על ידי המשתמש. ניתן גם להגדיר שאילתות להחזיר מדגם אקראי של תוצאות בגודל נתון.

### פעולות אגרגציה
MongoDB תומך בפעולות אגרגציה המשמשות לעיבוד רשומות מידע והחזרת תוצאה מעובדת. פעולות האגרגציה אוספות נתונים מהמסמכים במסד הנתונים ומחזירות ערך יחיד המחושב על ידי הפעולות שהוגדרו באגרגציה. דוגמאות לפעולות אגרגציה כוללות סינון נתונים לפי קריטריונים, פעולות הטלה (בחירת שדות ספציפיים מתוך הרשומות) ופעולות קיבוץ כגון ספירה, חישוב סכום או ממוצע.

### ביצוע JavaScript בצד השרת
JavaScript יכול לשמש בשאילתות, בפונקציות אגרגציה (כמו MapReduce) ולשלוח ישירות למסד הנתונים לביצוע.

### אוספים מוגבלים
MongoDB תומך באוספים בגודל קבוע הנקראים אוספים מוגבלים. סוג זה של אוסף שומר על סדר ההכנסה וכאשר הגודל המוגדר הושג, מתנהג כמו תור מעגלי.

## ראו גם
* Redis
* קסנדרה

## קישורים חיצוניים

* 

* MongoDB gets its first native analytics tool, באתר infoworld, דצמבר 2014 
* MongoDB נבחר למסד הנתונים של השנה, שנה שנייה ברציפות, באתר finance.weeklycurrents, ינואר 2015
* MongoDB Databases May Be Exposed by Security Misconfigurations, באתר SecurityIntelligence, דצמבר 2015
* אוניברסיטת MongoDB

## הערות שוליים

קטגוריה:NoSQL
קטגוריה:תוכנה חופשית
קטגוריה:תוכנות שהושקו ב-2009
דוד ביכמן

**דוד ביכמן** (נולד ב-3 בנובמבר 1956) הוא צייר ומאייר חרדי ישראלי.
## ביוגרפיה
ביכמן נולד בארגנטינה ועלה לישראל ב-1961. מתגורר בבני ברק, והוא מהמאיירים הראשונים בציבור החרדי. את סדרת הקומיקס התורני של יפה נוף יצר ביחד עם הסופר מרדכי חלמיש, הסדרה משלבת סיפורי תנ"ך ומדרשי חז"ל, וזכתה להצלחה רבה במגזר החרדי. בציורי הקומיקס מקפידים היוצרים לשלב מושגים תורניים והלכתיים הקשורים לציור, ובכך להפוך את הקומיקס ללימודי יותר. ספרי הקומיקס שהוציאו אף זכו להסכמות רבנים - תופעה נדירה בענף הקומיקס במגזר החרדי.

איוריו של ביכמן, מעטרים ספרים של סופרים חרדים רבים נוספים, כמו כל סדרת ספריו של "רבי מנדל", וחלק מספרי הילדים של חיים ולדר. מדי שבוע מופיע איור הומוריסטי שלו בעלון השבת "נר לשולחן שבת", וכן איור בעלון השבת "למעינו מים" בעריכת הסופר מרדכי חלמיש.

## ספרים
*אלישמע ואפרים יוצאים ממצרים - סיפור יציאת מצרים משולב בהגדה של פסח
*אלישמע ואפרים במדבר סיני - סיפור מסע בני ישראל במדבר
*אלישמע ואפרים במעמד הר סיני - סיפור מעמד קבלת התורה
*מיכה והורקנוס נלחמים באנטיוכוס - סיפור ניסי חנוכה
*ילדי שושן מנצחים את המן - סיפור הניסים הנסתרים שבמגילת אסתר
*אלחנן וחיים עולים לירושלים - סיפור הבאת ביכורים לבית המקדש
*אלחנן וחיים שמחים בירושלים - סיפור שמחת חג הסוכות בבית המקדש
*דוד בן ישי - סיפור חייו של דוד המלך בצעירותו
*דוד מלך ישראל - סיפור חייו של דוד המלך
*ליקוטי עצות המצויר - עצותיו של רבי נחמן מברסלב, בשילוב איורים אמנותיים
*התפילה כקרבן

## קישורים חיצוניים
* שבוע הספר (החרדי) או שבוע הקומיקס? הסופר מ. חלמיש והצייר ד. ביכמן בראיון בלעדי
* 

קטגוריה:מאיירים ישראלים
קטגוריה:ציירים ומאיירים חרדים ישראלים
קטגוריה:בני ברק: אישים
קטגוריה:ישראלים שנולדו ב-1956
קטגוריה:ישראלים ילידי ארגנטינה
קטגוריה:עולים בשנות ה-1960
שונדה ריימס

**שונדה ריימס** (באנגלית: **Shonda Rhimes**; נולדה ב-13 בינואר 1970) היא תסריטאית ומפיקת טלוויזיה אמריקאית, הידועה בעיקר כיוצרת, ככותבת הראשית וכמפיקה בפועל של סדרת הדרמה הרפואית "האנטומיה של גריי", סדרת הבת שלה "מרפאה פרטית" וסדרת הדרמה הפוליטית "סקנדל". היא הייתה המפיקה בפועל של סדרת הדרמה הרפואית "מחוץ למפה" ששודרה ברשת ABC למשך עונה אחת ב-2011, כמן כן שימשה כמפיקה בפועל של סדרת הדרמה המשפטית "המדריך לרוצח".

במאי 2007 נבחרה כאחת מ-100 המשפיעים ביותר בעולם של המגזין "טיים".

ב-2017 חתמה על חוזה עם נטפליקס להפקת 8 סדרות.

## ביוגרפיה
ריימס נולדה בשיקגו, אילינוי, לוורה, דוקטור לחינוך, ולאיילי ריימס, פרופסור באוניברסיטה. יש לה שני אחים ושלוש אחיות גדולים ממנה. בילדותה התגוררה ביוניברסיטי פארק, אילינוי. יש לה תואר ראשון באנגלית ובקולנוע מדארטמות' קולג'. בדרטמות' היא הצטרפה לאגודת תיאטרון המחתרת השחורה. לאחר סיום התואר ב-1991 היא עברה לסן פרנסיסקו עם אחיה הגדול ועבדה בפרסום בקאן אריקסון. לאחר מכן עברה ללוס אנג'לס ללמוד תסריטאות באוניברסיטת דרום קליפורניה, שם סיימה תואר שני באומניות. במהלך לימודיה שכרה אותה דברה מרטין צ'ייס להתמחות. מאוחר יותר צ'ייס עבדה יחד עם ריימס על כתיבת "יומני הנסיכה 2: אירוסין מלכותיים" (צ'ייס שמשה גם כמפיקה בסרט זה). ריימס הייתה מדורגת בראש הכיתה שלה וזכתה במלגת גארי רוזנברג.

ריימס אימצה את בתה הראשונה ביוני 2002, ובת שנייה בפברואר 2012. בספטמבר 2013 נולדה לה בת שלישית מאם פונדקאית.

## ShondaLand

ShondaLand הוא השם של חברת ההפקה של שונדה ריימס. החברה והלוגו שלה מתייחסים לסדרות שריימס יצרה, וגם לעיתים קרובות לריימס עצמה. סדרות שכלולות ב-ShondaLand:
* "האנטומיה של גריי" (2005–הווה) – יוצרת, תסריטאית ומפיקה
* "מרפאה פרטית" (2007–2013) – יוצרת, תסריטאית ומפיקה
* "מחוץ למפה" (2011) – מפיקה ראשית
* "סקנדל" (2012–2018) – יוצרת, תסריטאית ומפיקה
* "המדריך לרוצח" (2014–2020) – מפיקה ראשית
* "תופסת" (2016–2017) – מפיקה ראשית
*"לטובת הכלל" (2018–2019) – מפיקה ראשית
* "תחנה 19" (2018–2024) – מפיקה ראשית
* "ברידג'רטון" (2020–הווה) – מפיקה ראשית
* "להמציא את אנה" (2022)
* "המלכה שרלוט" (2023) – יוצרת ותסריטאית

## פילמוגרפיה

## קישורים חיצוניים

* 
* 
* 
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:בוגרי דארטמות' קולג'
קטגוריה:בוגרות דארטמות' קולג'
קטגוריה:שונדלנד: תוכניות וסדרות
קטגוריה:תסריטאיות קולנוע אמריקאיות
קטגוריה:במאיות קולנוע אמריקאיות
קטגוריה:תסריטאיות טלוויזיה אמריקאיות
קטגוריה:מפיקות טלוויזיה אמריקאיות
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
קטגוריה:זוכי פרס לוסי
קטגוריה:זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה
Stack Overflow

300px|ממוזער|שמאל|לוגו האתר StackOverflow
**Stack Overflow** הוא אתר אינטרנט פרטי פופולרי שנוצר ב-2008, העוסק בתחום שאלות ותשובות בתחומי המחשוב ופיתוח תוכנה וחומרה. הוא אתר הדגל של רשת Stack Exchange והוא אחד האתרים הפופולריים בעולם. מייסדי האתר הם יואל ספולסקי וג'ף אטווד. ג'ף אטווד ציין חולשות של אתר Experts Exchange כמניע ליצירת Stack Overflow.

שמו של האתר נבחר בבחירות חופשיות על ידי קוראי בלוג המפתחים "Coding Horror" של אטווד, ומשמעותו היא גלישת מחסנית.

האתר מוביל בעולם בתחום השאלות ותשובות ונחשב בעל רמה גבוהה ביותר של תשובות עקב מנגנוני סינון נרחבים וקריטריונים מחמירים לרמת שאלות כמו גם תשובות. כל שאלה מחולקת לקטגוריה, למשל שפת התכנות שבה השאלה עוסקת דוגמת סי שארפ, ג'אווה, PHP והנושא הכללי אליה השאלה משתייכת, למשל אלגוריתמי חיפוש, תכנות דינמי או טיפול בשגיאות שאינן נפוצות.

כל גולש יכול להירשם לאתר ולשאול שאלות או לתת תשובות. תשובות נכונות ומועילות מספקות מוניטין למשתמש, וכן שאילת שאלות מוצלחות שהגולשים מצביעים עבורן ומגלים בהן עניין. נתינת תשובות שגויות או מטעות וכן שאילת שאלות מיותרות או חסרות היגיון יובילו לחסימת חשבון המשתמש. המוניטין מספק למשתמש צבירת ניקוד ובנוסף עיטורים שונים כגון תשובה מפורטת, שאלה שנצפתה על ידי יותר מאלף מגולשי האתר, מתן תשובה מהירה לשאלה ועוד. כדי למשוך גולשים נוספים להתעניין בשאלה ולהשיב לה מהר יותר, המשתמש יכול לבצע מכרז על חשבון ניקוד המוניטין שלו ומשתמש שעונה לשאלתו נכונה זוכה בניקוד. משתמש בעל מוניטין של פחות מ-125 נקודות לא יכול להצביע מטה (לתת דירוג שלילי) בעד תשובה או שאלה של משתמש אחר.

כל משתמש רשאי להחליט איזה מידע יופיע בכרטיס האישי שלו. ישנם משתמשים שמוסיפים את תמונתם האישית, מספרים על ניסיונם התעסוקתי בעולם התוכנה ואף מציינם את ארץ המקור שלהם. מנגד יש משתמשים שנשארים אנונימיים לחלוטין, ועבורם האתר מספק צורה סימטרית ייחודית בתור התמונה האישית. באתר פעילים מתכנתים מנוסים, סטודנטים בעולם התוכנה ומדעי המחשב וכן חובבי תכנות וקוד מרחבי העולם.

בינואר 2015 הודיעה החברה כי גייסה כ-40 מיליון דולר.

## קישורים חיצוניים

* 
*  ראיון בעברית עם יואל ספולסקי מייסד האתר, בפודקאסט "השבוע"
* 

## הערות שוליים

קטגוריה:אתרי אינטרנט שהושקו ב-2008
קטגוריה:אתרי טכנולוגיה
קטגוריה:אתרים מבוססי תוכן משתמש
קטגוריה:קהילות מפתחי תוכנה
יצחק אברכהן

**יצחק (איציק) אַבֶּרכֹּהֵן** (נולד ב-6 בפברואר 1955) הוא מנהל ישראלי. כיהן כיו"ר חברת שופרסל וקודם לכן כמנכ"ל החברה. אברכהן שירת בצה"ל כקצין בדרגת אלוף-משנה עד לשחרורו בשנת 2000. במהלך שירותו פיקד על החטיבה הדרומית ברצועת עזה, חטיבת יהודה, ובהמשך שימש סגן מפקד עוצבת הגליל ונספח צבאי בשווייץ.

## ביוגרפיה
אברכהן נולד וגדל במגדל העמק. הוריו ניצולי השואה עלו מרומניה. אביו עבד כנהג משאית ולאחר מכן ניהל את מחלקת הקירור בפרי העמק, אמו הייתה גננת ופעילה בהסתדרות העובדים.

אברכהן סיפר שהחוויה שעיצבה את אישיותו והדחף שלו להצליח היא פשיטת רגל שחוו הוריו שהיה בן 12.

באוגוסט 1973 התגייס לחטיבת הצנחנים ולאחר קורס קציני חי"ר עבר לשרת בחטיבת גולני. שימש מפקד מחלקה, מפקד פלוגה, מד"ר וסמג"ד בבסיס האימונים החטיבתי "בזק" וסגן מפקד גדוד 12. לאחר שהועלה לדרגת סא"ל פיקד על גדוד 950 בנח"ל (לימים גדוד 50 בנח"ל), בהמשך חזר לחטיבת גולני ושימש מפקד בסיס הטירונים החטיבתי, לאחר מכן מונה לסגן מפקד חטיבת גולני. ב-1988 מונה למפקד הראשון של החטיבה הדרומית ברצועת עזה ושימש בתפקידו עד שנת 1989, לאחר מכן יצא ללימודים במכללה לפיקוד למטה של צבא ארצות הברית בפורט לוונוורת' שבקנזס. בשובו מונה ב-1990 למפקד חטיבת יהודה עד שנת 1991. לאחר מכן שירת כסגן מפקד עוצבת הגליל ומח"ט חטיבה מרחבית 228 בצמח. ב-1993 מונה למפקד מחוז כנרת בפיקוד העורף. בתפקידו האחרון בשירות הקבע שימש במשך שלוש שנים כנספח צה"ל וראש משלחת משרד הביטחון בשווייץ עם אחריות גם לאוסטריה, סלובקיה וסלובניה.

לאחר שחרורו בשנת 2000 החל לעבוד בחברת שופרסל, בה שימש מנהל אזור חיפה וב-2003 מונה למנהל רשתות עירוניות. ב-2004 מונה לסמנכ"ל תפעול וכעבור כארבע שנים התמנה גם לאחראי על ניהול שרשרת האספקה. ב-1 בינואר 2012 מונה למנכ"ל החברה. כמנכ"ל החברה החל בתהליך של תוכנית התייעלות, שכללה סגירת סניפים וצמצום שטחם של סניפים קיימים, צמצום בכוח האדם, צמצום במגוון המוצרים בסניפי הדיסקאונט, ביטול הנחות למועדוני לקוחות וחיזוק שירות המכירות און-ליין של הרשת ("שופרסל אונליין") תוך הגדלת היקף מכירותיו. במהלך תקופת כהונתו מניית החברה עלתה ביותר מ-100% וב-2019 הגיעו מכירות החברה ל-13.36 מיליארד ש"ח.

בינואר 2022 הודיע על התפטרותו מתפקיד מנכ"ל שופרסל, שנכנסה לתוקף במרץ אותה שנה. ביוני 2022 מונה ליו"ר שופרסל. ב-2024, לאחר רכישת השליטה בקבוצת שופרסל בידי שלומי ויוסי אמיר, סיים את תפקידו בחברה.

## חיים אישיים
אברכהן נשוי למיכל ואב לשלוש בנות, ומתגורר בתל אביב. הוא בעל תואר ראשון ושני במדע המדינה מאוניברסיטת חיפה.

## קישורים חיצוניים

* 
* 
* 
* 
* יצחק אברכהן, מנכ"ל שופרסל: לא קל להתפס כאחד האחראים ליוקר המחיה בישראל, ביטאון רוח צוות, גיליון מס' 108, מרץ 2014
* 
* 
* 
* 
*

## הערות שוליים

קטגוריה:מפקדי גדוד 50
קטגוריה:מפקדי חטיבת יהודה
קטגוריה:מפקדי החטיבה הדרומית באוגדת עזה
קטגוריה:מנכ"לים יוצאי שירות קבע בצה"ל
קטגוריה:מנכ"לי שופרסל
קטגוריה:מפקדי מחוזות בפיקוד העורף
קטגוריה:נספחים צבאיים ישראלים בשווייץ
קטגוריה:בוגרי אוניברסיטת חיפה
קטגוריה:אלופי-משנה בצה"ל
קטגוריה:קריית טבעון: אישים
קטגוריה:מגדל העמק: אישים
קטגוריה:דירקטורים ישראלים
קטגוריה:ישראלים שנולדו ב-1955
Moto X (דור שני)

**מוטו X** (באנגלית: **Moto X**) הוא טלפון חכם שפותח על ידי חברת מוטורולה אשר מריץ את מערכת ההפעלה Android. המכשיר הוכרז ב-5 בספטמבר 2014, קודמו בסדרה הוא מכשיר ה- Moto X (דור ראשון) שהוכרז ב-2013.
הדור השני ניתן לעיצוב באיכות גבוהה ובו אפשרות להוסיף מעטפת עור או עץ, יחד עם מפרט משופר יותר מהדגם הקודם של מעבד מרובע ליבות ותצוגת 1080p.

## מפרט
### חומרה
הדור השני של מוטו X בעל מעבד מרובע ליבות קוואלקום סנאפדרגון 801 במהירות שעון של 2.5GHz וזיכרון RAM בנפח של 2 ג'יגה בייט. בעל סוללה בקיבולת של 2300mAh ליתיום-יון, מסך מגע 1080p Super AMOLED בגודל 5.2" ברזולוציית QHD 1920x1080 px (423 ppi), מצלמה אחורית 13 מגה פיקסל עם תמיכה של רזולוציית 4K וידאו עם 2 לדים, בעל זיכרון פנימי של 16/32 ג'יגה בייט. המצלמה האחורית מוקפת טבעת אשר יוצרת שבירת אור שנועדה לשפר את ביצועי ההבזק.

### תוכנה
הדור השני של מוטו X מגיע עם מערכת ההפעלה Android KitKat 4.4.4. מוטורולה התחייבה לעדכן את למערכת ההפעלה אנדרואיד 5.0 "Lollipop" לאחר שתוכרז.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכשירי אנדרואיד
קטגוריה:מכשירים שהושקו ב-2014
קטגוריה:מוטורולה
מוט סלפי

300px|ממוזער|שמאל|משפחה מצטלמת בעזרת מוט סלפי ארוך
**מוט סלפי** (לעיתים נקרא גם "מַקֵּלפי") הוא מוט האוחז בטלפון סלולרי או במצלמה אחרת ומאפשר לצלם האוחז בו ליצור תמונת סלפי.

## היסטוריה
ממוזער|שלט במוזיאון האוסר על שימוש במקל סלפי
עם הפצת הטלפונים החכמים, הציבור מרבה לצלם את עצמו והופך מודע יותר לעזרי צילום. עד תחילת העשור הראשון של המאה ה-21, אדם שלא הכיר עזרי צילום, נאלץ לצלם את עצמו בעזרת בקשה מאדם נוסף, בעזרת מראה או בהחזקת המצלמה בקצה יד מתוחה - דבר לא נוח במיוחד, כשמדובר במצלמה כבדה. אנשים פשוטים לא היו מודעים לשני עזרים ותיקים לצילום עצמי - מנגנון השהייה ללחצן המצלמה ומוט סלפי.

שימוש במצלמה כבדה עם מוט סלפי, דרש גם חצובה למצלמה. דבר זה ניתן לראות בסרט "חור בלבנה", שבו אחת הדמויות מצולמת, כאשר היא מצלמת את עצמה, במצלמת קולנוע. בהמשך, התפתחה הטכנולוגיה והומצאו מצלמות דיגיטליות וטלפונים חכמים אשר אפשרו צילום עצמי עם מצלמה קדמית. דבר זה תפס תאוצה ורבים כיום מצטלמים כך, תופעה שנקראת סלפי.

בין שנת 2010 לשנת 2014, הומצא מוט סלפי לטלפון חכם אשר מאפשר לצלם תמונת סלפי ממרחק רב יותר מאשר אורך היד ללא עזרה מאדם אחר. הממציא הוא לינוס טורבאלדס, שאחראי גם על עדכון, שיפוץ והפצת ליבת המערכת בקוד פתוח, לינוקס. החל בפעילותו כבר ב-1991.

## סוגים
קיימים שלושה סוגי מוטות סלפי:
# באמצעות הבלוטות' - מדליקים בסמארטפון את כפתור Bluetooth, מחברים את המכשיר לקליפס של המוט. על מנת לצלם יש ללחוץ על הכפתור (הנמצא על המוט).
# בדומה לסוג הראשון, אך במקום כפתור הנמצא על המוט ישנו שלט שבעזרתו אפשר לצלם. היתרון במוט זה הוא שליטה על הצילום מרחוק.
# מוט המאפשר שליטה אבסולוטית על כל הגדרות המצלמה (בתקריבים).

## קישורים חיצוניים

* The rise of the SELFIE STICK: Amateur photographers are taking photos of themselves using 'arm extenders', באתר דיילי מייל, 17 במרץ 2014 
* 
* 

קטגוריה:ציוד צילום
קטגוריה:טלפונים סלולריים
סלפי
מדינות ברית המועצות לשעבר

[שמאל|ממוזער|450px|המדינות העצמאיות שנוצרו בעקבות התפרקות [ברית המועצות:1. 2. 3. 4. 5. 6. 7. 8. 9. 10. 11. 12. 13. 14. 15. ]]

**מדינות ברית המועצות לשעבר** (ברוסית: **Постсоветское пространство**) הן המדינות העצמאיות שנוצרו עם התפרקות ברית המועצות. הגדולה והחזקה במדינות אלה היא רוסיה, ויחד עמה נכללות בקטגוריה בסך הכל 15 מדינות דוברות-רוסית. 9 ממדינות אלה, ובראשן רוסיה, מרכיבות גם את ארגון "חבר המדינות", שהמדינות החברות בו משתפות פעולה בנושאי סחר, ביטחון, לחימה בפשיעה, מדיניות חוץ ורישוי קניין רוחני. לעומת זאת מדינות הבלטיות (אסטוניה, לטביה וליטא) מתרחקות מארגונים מזוהים עם רוסיה והם חברות באיחוד האירופי ובנאט"ו. אוקראינה ומולדובה שואפות להצטרף לארגונים אלו, במיוחד על רקע פלישת רוסיה לאוקראינה.

בנוסף למדינות החברות בארגון "חבר המדינות" - טורקמניסטן היא "חברה נלווית" משנת 2005, ואוקראינה היא "חברה בפועל". גאורגיה הייתה חברה ב"חבר המדינות", אך פרשה פורמלית ב-17 באוגוסט 2009. עוד נמנות עם מדינות ברית המועצות לשעבר המדינות הבלטיות - ליטא, לטביה, ואסטוניה), שהעדיפו להיות חברות באיחוד האירופי ולא רצו כל קשר עם רוסיה.

מפעל משותף לכל מדינות ברית המועצות לשעבר היה גביע חבר המדינות בכדורגל.

ברוסיה נשמעים קולות הקוראים ומגדירים את מדינות ברית המועצות לשעבר כמדינות "קרובות לרוסיה", וכ"אזורי הגמוניה רוסית" שרוסיה "רואה בהם עניין רב". לאחר נפילת ברית המועצות, ניסתה רוסיה במאמצים רבים לשמר ולו מעט מההשפעה שלה בשטחי הברית לשעבר. בשל כך, ב-8 בדצמבר 1991 היא הקימה את חבר המדינות, בניסיון להכפיף את מרותה על מדינות אלו. בשנים הבאות חתמה רוסיה הסכמים רבים עם מדינות ברית המועצות לשעבר, על מנת להגביר את תלותן בה. עם זאת, רוב ההסכמים לא מולאו, ורוב מדינות הקווקז ואירופה המזרחית החלו להתקרב למערב. אך בשונה ממדינות הקווקז ואירופה המזרחית, מדינות אסיה התיכונה נשארו ברובן תחת הגמוניה רוסית. גורם מרכזי שהשפיע על מדיניות החוץ הרוסית באשר לשכנותיה הוא העובדה שמיעוטים רוסיים נכבדים חיו במדינות אלו טרם נפילת ברית המועצות, ונשארו שם לאחר מכן. בעיה זו מחריפה כאשר ישנם מיעוטים רוסיים רבים סמוך לגבול הרוסי, כגון באוקראינה ובקזחסטן, אשר רוצים להסתפח לרוסיה.

רוסיה שומרת על בסיסיה הצבאיים בארמניה, בבלארוס, בקירגיזסטן, במולדובה, באוקראינה ובטג'יקיסטן.

כיום, ברוב מדינות ברית המועצות לשעבר, השפה הרוסית היא שפה רשמית נוספת או לינגואה פרנקה.

## ראו גם

* התפרקות ברית המועצות

## קישורים חיצוניים

* 

## ביאורים

קטגוריה:ברית המועצות: היסטוריה